《过慧山方丈皞老酌泉试茶赋两诗遗之 其一》
宋代·孙觌

萧萧阿兰若，桑苧有故家。佛屋倚高寒，僧蹊抱攲斜。

殷勤泉上客，流落瘴海涯。蜑酒压梨楂，蛮烹啖蛙蛇。

光洁镜一奁，照影空自嗟。老僧荐茗粥，芳鲜凝露华。

驱除鼻中雷，扫尽眼界花。飘飘思凌云，摄身上苍霞。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。